**ОТЧЕТ ЗА ДЕЙНОСТТА НА ЧИТАЛИЩЕ “ХРИСТО БОТЕВ-1925”**

**За 2022г.**

**Читалището е институцията, в която се съхраняват традициите,**

**обичаите, историята, паметта на дадено населено място.**

**БИБЛИОТЕЧНА ДЕЙНОСТ**

Една от основните дейности на читалището е библиотечната дейност.Богатият библиотечен фонд позволява библиотеката да изпълнява пълноценно своите функции.През 2022г. бяха набавени 130 заглавия, фонда наброява-11074 библиотечни единици,регистрирани са 31 нови читатели. От месец януари до месец март читалищната библиотека беше организатор на традиционното празнуване на Бабинден и Трифон Зарезан, празници открай време празнувани и тачени в Тръстеник.

 Част от женската певческа група и детската лазарска група,към читалището взеха участие в тържественото празнуване на Трети март в двора на църквата.

На 16 Април- Лазаровден детската лазарска група към читалището тръгна по улиците с песни и танци, за да поздрави стопаните по домовете за здраве и берекет.

На 23 Май започна детската работа с децата в библиотеката. Три пъти в седмицата идваха да играят на компютрите, да правят оригами, да рисуват и да играят на компютрите. Всеки петък им организирахме лятно кино в големия салон. Броят на децата наброяваше 40. Много сме горди от това постижение.

На 24 Май се проведе празник по случай- Ден на светите братя Кирил и Методий, на българската азбука, просветна култура и на славянската книжовност. Поканени бяха всички минали и сегашни учители на село Тръстеник. Децата към читалището ги поздравиха с хубави песни и стихотворения.

На 1 Юни се проведе за втора година пред читалището празникът на детето. Аниматори забавляваха децата с много игри и танци.

На 25 Юни лазарската група към читалището взеха участие в събор за автентичен фолклор „Родолюбие от Поломието” в село Сваленик.

На 24 Юни Еньовден с децата направихме хубави венци, които поднесоха в кметството, като разказаха какво са научили в читалището и пожелаха здраве и бъдещи успехи.

На 18 Юли отбелязахме празника по случай навършването на 185г. от рождението на Апостола на свободата Васил Левски.

На 16 Август за децата беше като един малък празник. Председателката на читалището поднесе своите благодарности на всички деца, които посещаваха читалището цяло лято, като им подари по една грамота и скромно подаръче за труда. Пожелахме на децата успешна година с надеждата че следващото лято ще сме отново заедно.

На 27 Август лазарската група и индивидуални изпълнители към читалището взеха участие в местност Стълпище, община Иваново- „ От Поломието до Дунав заедно”.

На 1 Ноември отбелязахме Деня на народните будители и получихме поздравителен адрес от кмета на община Иваново Георги Миланов, за което му благодарим.

На 24 Ноември украсихме нашето читалище с пъстра коледна украса, която създаде уют и топлина във всички посетители.

На 20 Декември се проведе коледния концерт с участието на дует „ Аморе” и парти агенция „ Веселяците”. Очите на децата грееха, а залата бе препълнена с весели хора и уют.

На 22 Декември коледарите към читалището участваха в коледния концерт в община Иваново.

На 24 Декември коледарите тръгнаха по улиците на селото с хубави песни, за да поздравят стопаните за здраве и берекет през следващата година.